Ryobi

Ryobi Limited er et japansk selskap etablert i 1943 som produserer støpegods og støpeformede deler for bil-, elektronikk- og telekommunikasjonsindustrien. Selskapet produserer også trykkpresse-utstyr, elektroverktøy og dørlukkere, og har tidligere produsert golfutstyr og fiskeredskap. Ryobi ble notert på Tokyobørsen i 1961. Morselskapet Techtronic Industries eier også elektroverktøy-produsenter og -varemerker som Craftsman, Milwaukee, AEG (AEG Power Tools), Homelite, Hoover, Dirt Devil og Vax.

Ryobis industri 
 1943: Selskapet Ryobi Seisakusho Co., Ltd. ble grunnlagt av Yutaka Urakami
 1944: Startet produksjon av støpte aluminiumsdeler
 1954: Startet produksjon av støpte plastdeler
 1961: Notert på Tokyobørsen
 1961: Startet produksjon av offsettrykkpresser
 1963: Startet produksjon og salg av dørlukkere
 1966: Produksjon av fiskeredskap startet, men avdelingen ble solgt i 2000
 1968: Startet produksjon av elektroverktøy
 1983: Startet produksjon av golfutstyr, men avdelingen ble nedlagt i 2002
 1985: Etablerte Ryobi Die Casting i Indiana i USA
 1990: Etablerte Ryobi Aluminium Casting i Nord-Irland
 2010: Etablerte Ryobi Die Casting Changzhou i Kina
 2011: Etablerte Ryobi Die Casting i Thailand
 2014: Ryobi og Mitsubishi startet et felleskontrollert trykkeri

Kilder

Referanser

Eksterne lenker 
 

Japanske industriselskaper
Etableringer i 1943
1943 i Japan